62023CO0768_INF
A Bíróság végzése (hetedik tanács), 2025. április 11. –Bizottság kontra PB
(C‑768/23. P. sz. ügy)
„Fellebbezés – A Bíróság eljárási szabályzatának 182. cikke – Szolgáltatásnyújtásra irányuló közbeszerzési szerződések – A közbeszerzési eljárás szabálytalanságai – Jogalap nélkül kifizetett összegek visszatéríttetését elrendelő határozat – A kedvezményezett társaság vezető tisztségviselője – Európai uniós alapokból támogatásban részesülő személy gazdasági szereplő vezető tisztségviselőjétől történő visszatéríttetés lehetősége – Közigazgatási intézkedés”
1.
Fellebbezés – Jogalapok – Téves jogalkalmazás – Végrehajtható okirattá alakítható vagyoni kötelezettség fenn nem állását érintő téves értékelés – Korábbi ítélettel eldöntött jogkérdés – Nyilvánvalóan megalapozott jogalap
(EUMSZ 256. cikk; a Bíróság alapokmánya, 58. cikk, első bekezdés; 2988/95 tanácsi rendelet, 4. és 7. cikk, az 1995/2006 rendelettel módosított 1605/2002 tanácsi rendelet, 103. cikk)
(lásd: 32., 43–45. pont)
2.
Fellebbezés – Megalapozottnak ítélt fellebbezés – Az ügy fellebbviteli bíróság általi, érdemben való eldöntése – Feltétel – Ügy, amelynek érdemben való eldöntését a per állása megengedi – Hiány – Az ügynek a Törvényszék elé történő visszautalása – Terjedelem – A megsemmisítés iránti keresetnek a fellebbezés tárgyát képező ítéletben az ezt meghaladó részében történő elutasítása – Az említett elutasítás indokai fellebbezés keretében való vitatásának hiánya – Következmény – Jogerős elutasítás – A Törvényszék általi újbóli felülvizsgálat kizártsága
(A Bíróság alapokmánya, 61. cikk, (1) bekezdés)
(lásd: 49–51. pont)
Rendelkező rész
1)
A Bíróság az Európai Unió Törvényszéke elnökének 2023. október 4‑iPB kontra Bizottság végzését (T‑407/21, EU:T:2023:603) hatályon kívül helyezi.
2)
A Bíróság az ügyet a [bizalmas] (
1
) társaság vezető tisztségviselője által fizetendő, kamatokkal növelt 5038737,86 euró összeg behajtásáról szóló, 2021. május 5‑i C(2021) 3338 final bizottsági határozat megsemmisítését érintő részében visszautalja az Európai Unió Törvényszéke elé.
3)
A Bíróság a költségekről jelenleg nem határoz.
(
1
)	Kitakart bizalmas adatok